പുണെ കൂട്ടബലാത്സംഗ കേസ് 14കാരിയുടെ പരിചയക്കാരന് ഉള്പ്പെടെ ആറുപേര് കൂടി അറസ്റ്റില് മുംബൈ: പുണെ റെയില്വേ സ്റ്റേഷനില് നിന്ന് 14കാരിയെ തട്ടിക്കൊണ്ടുപോയി കൂട്ടബലാത്സംഗം ചെയ്ത കേസില് ആറുപേര് കൂടി പിടിയിലായി. രണ്ട് റെയില്വേ ജീവനക്കാര് ഉള്പ്പെടെ എട്ട് പേരെ നേരത്തെ അറസ്റ്റ് ചെയ്തിരുന്നു. ഇതോടെ കേസില് അറസ്റ്റിലായവരുടെ എണ്ണം 14 ആയി.പെണ്കുട്ടിയുടെ പരിചയക്കാരനാണ് അറസ്റ്റിലായവരില് ഒരാള്. പ്രതികള് വിട്ടയച്ചതിന് ശേഷം 20കാരനൊപ്പമാണ് പെണ്കുട്ടി ചണ്ഡീഗഡിലേക്ക് പോയത്. പെണ്കുട്ടി പീഡനത്തിനിരയായെന്നറിഞ്ഞിട്ടും ചണ്ഡീഗഡിലേക്ക് െ:ാണ്ടുപോയതിനാണ് യുവാവിനെ അറസ്റ്റ് ചെയ്തതെന്ന് പൊലീസ് പറഞ്ഞു. വീടുവിട്ടിറങ്ങിയ പെണ്കുട്ടിയെയാണ് ആഗസ്റ്റ് 31ന് റെയില്വേ സ്റ്റേഷനില് നിന്ന് തട്ടിക്കൊണ്ടുപോയത്. സുഹൃത്തിനെ കാണാന് പോകുകയാണെന്നാണ് കുട്ടി പറഞ്ഞത്. കുട്ടിയുമായി സൗഹൃദം സ്ഥാപിച്ച പ്രതികളില് ചിലര് രാത്രി ട്രെയിന് ഇല്ലെന്ന് വിശ്വസിപ്പിച്ച് തങ്ങളുടെ കൂടെ കൂട്ടുകയായിരുന്നു. പിന്നീട് വിവിധയിടങ്ങളില് കൊണ്ടുപോയി കൂട്ടബലാത്സംഗത്തിനിരയാക്കിയെന്ന് പൊലീസ് പറഞ്ഞു.കുട്ടി വീടുവിട്ടിറങ്ങിയതിന്റെ കാരണം ഉള്പ്പെടെ അന്വേഷിക്കുകയാണ്. അറസ്റ്റിലായവരില് റെയില്വേ ജീവനക്കാരെ കൂടാതെ ഓട്ടോ ഡ്രൈവര്മാരുമുണ്ട്. ക്രൂരമായ അതിക്രമത്തിനിരയായ പെണ്കുട്ടി ചികിത്സയിലാണെന്ന് പൊലീസ് പറഞ്ഞു. മാനസികാഘാതത്തില് നിന്നും കുട്ടി ഇനിയും മോചിതയായിട്ടില്ല. എല്ലാവിധ സഹായവും നല്കുന്നുണ്ടെന്നും പൊലീസ് പറഞ്ഞു.